Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 239

7. Miért és mikor bízhatunk a közvélemény-kutatásokban? Megfelelt A tanuló ismeri a mintavétel fogalmát, képes a véletlen mintavétel alapján végzett következtetések megbízhatóságáról helyes véleményt alkotni. Kiválóan megfelelt A tanulónak vannak ismeretei a matematikai statisztika feladatairól és lehetőségeiről. TERMÉSZETTUDOMÁNYOS KOMPETENCIA Bevezetés A természettudományos műveltség komplex, összetett fizikai, kémiai, biológiai és földrajzi, ismeretanyagot összefogó természettudományos kompetenciát feltételez. Jelen kerettanterv a természettudományos kompetencia fejlesztése érdekében úgy integrálja, a már meglévő tanulói ismeretanyagot, hogy közben figyelembe veszi a megvalósításhoz rendelkezésre álló pedagógus-erőforrásokat, azaz tematikailag moduláris jellegű. A négy tantárgy keretében az alapfokú oktatás során elsajátított ismereteket szintetizálva, rendszerezve az a célja, hogy a Nat pedagógiai céljainak megfelelően a természettudományos kompetencia fejlesztésével olyan felelős, döntésképes állampolgárok nevelése, akik olyan tudásnak kerülnek a birtokába, amelynek segítségével képesek áttekinteni a társadalmi-gazdasági és a természetiökológiai rendszerek közötti összefüggéseket, és ismereteiket a mindennapi élet szempontjából fontos döntéseik során a hétköznapokban, a társadalmi cselekvéseikben alkalmazzák. Kiemelt cél, hogy a tanulók választott szakmájukkal kapcsolatos társadalmi-gazdasági és természeti jelenségeket megismerjék, és azokat a későbbiekben felhasználják. Feladata a környezettudatos magatartásnak, a felnőtt ember felelősségérzetének a kialakítása a természet–társadalom–technológia sajátos egymásra hatásában. Feladata, hogy felismertesse a tanulókkal a természettudományos ismeretek szükségességét, gyakorlati hasznát a felnőttlét hétköznapjaiban, valamint azt, hogy a jelenségek nem elszigetelten, önmagukban játszódnak le, hanem hatnak egymásra és környezetükre is. A tanulók a mindennapi életben megfigyelhető természeti jelenségek (biológiai, kémiai, fizikai, földrajzi) megfigyelésével, a hétköznapokra jellemző problémafeladatok megoldásával olyan megismerési, elemzési, értelmezési, tanulási technikákat sajátíthatnak el, amelyek nélkülözhetetlenek lehetnek az életben. Ennek érdekében a témaköröket célszerű mindig egy hétköznapi jelenség, folyamat felvetésével indítani, majd a közben körvonalazott és megfogalmazott konkrét szabályokkal, törvényekkel lezárni. A tanulók aktív tanulási folyamatának motiválásával az önálló megismerő-, elemző-, értelmezőtevékenység fejlesztésére kell törekednünk. Az irányított önálló tevékenykedtetés segíti a tanulás tanulását is. A kerettanterv éppen ezért tartalmaz javaslatot a változatos oktatásszervezési módok (frontális, csoport-, páros munka) és oktatási módszerek (előadás, magyarázat, megbeszélés, vita, szemléltetés, tanulói referátum, projektmódszer, kooperatív technikák) használatára. A javasolt eszközök/módszerek természetesen a helyi tantervben a helyi sajátosságoknak megfelelően formálhatók, tölthetők meg tartalommal, az egyes témakörök és témák szükségszerűen részletezhetők. A tantárgy tanítása – különböző mértékben ugyan, de – hozzájárul szinte az összes kompetenciaterület fejlesztési feladataihoz, melyeket témakörönként jelzünk.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes